Period: Old Babylonian
Genre: Royal Inscription
Transliteration:
<SURFACE>
{d}mes-lam-ta-e₃-a
lugal durum{ki}ma
lugal-a-ni-ir
{d}sin-ka₃-ši-id
lugal unu{ki}ga
lugal am-na-nu-um
šagina durum{ki}ma
e₂-mes-lam
me-lam₂ guru₃-na
hu-mu-na-du₃
u₄-ba bala
nam-lugal-la-ga₂
3(diš) še gur-ta
1(u) 2(diš) ma-na siki-ta
1(u) ma-na urudu-ta
3(diš) ban₂ i₃-geš-ta
ganba ma-da-ga₂-ka
ku₃-babbar 1(diš) gin₂-e
he₂-eb₂-da-sa₁₀
mu-mu mu he₂-ŋal₂-la he₂-a

Cuneiform:
<SURFACE>
𒀭𒈩𒇴𒋫𒌓𒁺𒀀
𒈗𒂦𒆠𒈠
𒈗𒀀𒉌𒅕
𒀭𒌍𒂵𒅆𒀉
𒈗𒀕𒆠𒂵
𒈗𒄠𒈾𒉡𒌝
𒄊𒀴𒂦𒆠𒈠
𒂍𒈩𒇴
𒈨𒉈𒅍𒈾
𒄷𒈬𒈾𒆕
𒌓𒁀𒁄
𒉆𒈗𒆷𒂷
𒐈𒊺𒄥𒋫
𒌋𒈫𒈠𒈾𒋠𒋫
𒌋𒈠𒈾𒍏𒋫
𒐈𒑏𒉌𒄑𒋫
𒆠𒇴𒈠𒁕𒂷𒅗
𒆬𒌓𒁹𒂆𒂊
𒃶𒌈𒁕𒉚
𒈬𒈬𒈬𒃶𒅅𒆷𒃶𒀀